Biden, surprins cu microfonul uitat deschis: „China ne pune la încercare”
China „ne pune la încercare”, le-a spus, sâmbătă, președintele american Joe Biden liderilor Australiei, Indiei și Japoniei, potrivit unor remarci surprinse de presă la o reuniune în Statele Unite care trebuia să se desfășoare cu ușile închise. Remarca este mult mai directă și mai ofensatoare decât declarația comună a grupului „Quad”, publicată sâmbătă la finalul summitului, care evită orice mențiune directă a Beijingului, menționând doar că liderii celor patru țări se declară „foarte preocupați de situația din Mările Chinei de Est și de Sud”.